text: Lærere og elever på skoler i Varde syge med maveonde
  12 august 2014 kl. 11.23
  Flere lærere og elever fra Lykkegårdskolen, Ølgod Skole og Ansager Skole er blevet syge.
  Fødevareregionen skal nu foretage en række undersøgelserne for at finde årsagen.
  -Der er et udbrud af maveonde for en del lærere og nogle få elever. Varde Kommune har kontaktet os og derfor skal fødevareregionen nu lave en udredning, fortæller embedslæge Henrik Hansen.
  Skolechef i Varde Kommune Flemming Skaarup oplyser, at sagen bliver taget med alvorligt. Alle elever og lærere med symptomer er blevet sendt hjem , så vi kan stoppe smitten, fortæller Flemming Skaarup.
  Indtil videre har kommunen kendskab til omkring 60 lærere og elever, der har haft maveproblemer hen over weekenden.
  Hvad der er årsagen til smitten, er endnu ikke opklaret. Men Varde Kommune har mistanke til en temadag på Ølgod Skole den 7. august. Derfor er kantinen på skolen foreløbig blevet lukket.
  